**Luonnos tiedotteesta, jonka aiheena on kinkkurasvat**

Tiedotteen otsikko:**Kinkkurasvan paikka ei ole viemärissä**

Kinkun paistorasvaa ei saa kaataa viemäriin eikä wc-pönttöön. Jähmettyessään rasva tukkii putkistot ja aiheuttaa laajoja ja kalliita vahinkoja.

Laita biojäteastiaan kiinteä tai hyytynyt rasva sekä pienet määrät nestemäistä rasvaa paperiin imeytettynä. Erilliskerätty biojäte käytetään biokaasun tuotantoon tai kompostoidaan laitosmaisesti, jolloin siitä saadaan multaa.

Laita nestemäinen rasva sekajäteastiaan suljetussa pakkauksessa. Sekajäte hyödynnetään jätevoimassa energiaksi.

Toimi näin:

1. Paista kinkku.
2. Kaada rasva varovasti purkkiin. Voit antaa rasvan hetken jäähtyä, ettet polta itseäsi.
3. Laita kansi hyvin kiinni.
4. Anna rasvan hyytyä viileässä.
5. Laita purkki sekajätteeseen.

Voit viedä myös biojätteeseen jähmettyneen rasvan ja juoksevan rasvan imeytettynä esimerkiksi käytettyihin talouspapereihin.

Kätevä vinkki on käyttää kinkkurasvaa kastikkeen pohjaksi tai lihan paistamiseen.

Lisätietoja:
Toimitusjohtaja xxx xxxx, vesihuoltolaitos, sähköposti xxx, puh xxxx

Opasvideo, jonka aiheena ovat öljy ja nestemäinen rasva - (noin 0.38)  <https://youtu.be/qQ9YuLAnvag>

[www.pytty.fi](http://www.pytty.fi/)

xxxxxxxxxxxxx

*Alla lisäosa, jonka  laitos voi halutessaan ottaa mukaan:*

*Jos viemäritukos yllättää, toimi näin:*

*• Lopeta veden käyttö, kun viemäri ei vedä.*

*• Imukupilla voi selvittää pienet tukokset.*

*• Isommissa tukoksissa ota yhteyttä huoltoyhtiöön tai lokayritykseen.*